**Oversikten under er ikke uttømmende, men bør gi dere en god inngang til ulik forskningsbasert kunnskap om svært mange av de områdene samfunnsfag, spesielt samfunnskunnskapsdelen berører i samfunnsfagundervisning. For samfunnsvitere er det et must å ha oversikt over og kunnskap om disse forskningssentre og sentre.**

***Miljøforskningsinstituttene*** har alle gode hjemmesider dere bør bli kjent med, hente inn og henvise til i eget arbeid og i forhold til elevenes arbeid. Enkelte av instituttene har også egne sider tilrettelagt for skole og utdanning.

NIBR – Norsk institutt for by- og regionforskning, Oslo

TØI – Transportøkonomisk institutt, Oslo

NILU – Norsk institutt for Luftforskning, Kjeller

NIVA – norsk institutt for vannforskning, Kjeller

NINA – Norsk institutt for naturforskning, Trondheim, Oslo, Lillehammer

Cicero – Senter for klimaforskning, Oslo

IFE - Institutt for energiteknikk, Kjeller

***Menneskerettighetssentrene*** har nyttig og faglig trygg informasjon knyttet til ulike aspekter ved arbeid med, brudd på og utfordringer for praktisering av menneskerettigheter i ulike deler av verden.

1. Senter for studier av Holocaust og livsynsminoriteter (HL-senteret), Bygdøy, Oslo  
2. Falstadsenteret, Ekne, Levanger Trøndelag  
3. Stiftelsen Arkivet - Senter for historieformidling og fredsbygging, kristiansand  
4. Nansen Fredssenter, Lillehammer  
5. Narviksenteret, Narvik  
6. Raftostiftelsen, Bergen  
7. Det europeiske Wergelandsenteret (EWC), Oslo

***Andre forskningsinstitutter:***

NUPI – Norsk utenrikspolitisk institutt, Oslo

PRIO – Institutt for fredsforskning, Oslo

CMI – Chr. Michelsen Institutt; utviklingsforskning, Bergen

Fafo – frittstående forskningsinstitutt (opprinnelig etablert av LO som fagforeningenes forskningsinstitutt) leverer kritisk og handlingsorientert forskning om arbeidsliv og velferdspolitikk. Oslo

ISF - Institutt for samfunnsforskning, Oslo

FFI – Forsvarets forskningsinstitutt, Kjeller

Ruralis - Institutt for rural- og regionalforskning, Trondheim

Sintef - Senter for anvendt forskning, teknologi og innovasjon.

Tidsskrifter:

Klikk dere inn på biblioteket INNs hjemmesider og aktiver IDUNN. Øv dere på å lete fram tekster og artikler ved å teste ut søkeord. Bruk både norsk og engelsk i søkene.

Noen aktuelle tidsskrifter som vil inneholde artikler dere kan ha glede av. Let dere fram i dem og nyt lesingen!

***Sosiologi i dag*** – sosiologisk tidssskrift med gjennomgående aktuelle artikler. Stort historisk digitalt arkiv.

***Internasjonal politikk*** – Tidsskrift som i all hovedsak tar opp og bearbeider aktuelle internasjonale spørsmål fra et statsvitenskapelig perspektiv

***Nytt norsk tidsskrift*** - *Nytt Norsk Tidsskrift* er et flerfaglig tidsskrift om politikk, kultur og vitenskap. Tidsskriftet skal være et forum for kritisk analyse på tvers av etablerte disipliner, bevegelser og politiske retninger. Målet er å bidra med innsikt og profilert argumentasjon i norsk offentlig debatt.

Fra [Universitetsforlaget](https://www.universitetsforlaget.no/Tidsskrift/Vaare-tidsskrifter) flora: Hvis dere aktiverer hyperlenken, kommer dere inn til universitetsforlagets oversikt og kan klikke dere rett inn på de ulike tidsskriftene. Under har jeg valgt ut de som antakelig er mest relevant for oss.

* Historisk tidsskrift
* Kritisk juss
* Nordic studies in Education
* Nordisk tidsskrift for ungdomsforskning
* Nordisk Välfärdsforskning
* Norsk antropologisk tidsskrift
* Norsk sosiologisk tidsskrift
* Norsk statsvitenskapelig tidsskrift
* Plan
* Stat g styring
* Tidsskrift for familierett, arverett og barnerettslige spørsmål
* Tidsskrift for samfunnsforskning
* Tidsskrift fro strafferett
* Tidsskrift for velferdsforskning
* Tidsskrift for norsk barnevern

Bruk tid til å bli kjent med tidsskriftene slik at du kan bruke dem når du ser at du har behov for faglig påfyll og/eller har lyst til å oppdatere deg. Noen faglige innganger vil være mer relevant og inspirerende for deg enn andre. Vær selektiv.

For skolespørsmål er dere sikkert kjent med Udirs hjemmesider. For spesielt fagplanglade anbefaler jeg å orientere seg i danske og skotske læreplaner og veiledninger. De er spennende, infrmative og inspirerende.

Skottlands skolesystem kan du trenge inn i og hente inspirasjon fra ved å gå inn på denne lenken: <https://www.gov.scot/policies/schools/>

Danmarsk utdanningssystem og tenkingen rundt sklens intensjon, formål og kompetanse kan du finne her: <https://www.uvm.dk/folkeskolen>

Lykke til med oppdagelser, gleder og inspirasjon fra ulike aktører i kunnskaps og utdanningsfeltet

Hamar/Saltdal 25. 10.2019

Inger Mokkelbost Haug